Зінаіда і Віктар Міхадзюкі тут — адзіная сям’я. Яна родам са Старых Фалічаў, ва Ульянаўку — а гэта крыху больш за 10 кіламетраў — пайшла замуж у 1961 годзе. Тым часам жыло тут больш за 70 чалавек, а сёння — пяцёра. У розны час гаспадыня працавала на пошце і ў магазіне, а муж загадваў майстэрнямі ў калгасе. Але маладыя гады мінулі, пакінуўшы ўнукаў-праўнукаў, вялікую колькасць фотаздымкаў і ўспаміны. Цяпер бабуля з дзядулем жывуць удваіх. Па гаспадарцы дапамагае сацыяльны работнік, а прадукты і навіны прывозіць аўталаўка.